# name
Gamificació a l’assignatura de Bioquímica del grau de Química

# metadata.dc.description.abstract[].value
Des de la pandèmia hem estat presentant diversos jocs als alumnes de l’assignatura "Bioquímica" del grau de Química. Aquests jocs sembla que els han agradat (alguns més que d’altres) i hem pensat que es podrien utilitzar per aprendre alguns aspectes de l’assignatura. Fa un parell d’anys que l’assignatura ha passat del 4rt Semestre al 7è Semestre del grau, per la qual cosa queda molt allunyada de l’assignatura de Biologia, que s’imparteix al 1r Semestre. Per aquesta raó pretenem proposar diversos jocs que permetin al alumne recordar els aspectes que necessitem per a que puguin seguir amb facilitat l’assignatura.

En aquest temps, el nostre grup de innovació docent consolidat (Metabolisme al Grau de Química, QuiMet, GINDOC-UB/180) hem presentat alguns d’aquests jocs a diversos Congressos d’Innovació docent. Alguns d’aquests jocs s’han passat també als alumnes, i han estat rebuts molt favorablement. L’assignatura "Bioquímica", igual com les altres obligatòries del grau de Química, s’imparteix en mode de doble semestralització. En el nostre cas, impartim dos grups al semestre de tardor i dos grups al semestre de primavera. Donat que tot el professorat intervé en aquest projecte, pensem que pot tenir una gran repercussió. La nostra idea, a més, és presentar els jocs i les valoracions dels alumnes a diversos Congressos.

Hem classificat els jocs en 4 categories: 1) jocs mancats de síl·labes o lletres (Inclouen paraules a les que els hi manca un grup de lletres comú a totes elles. Aquests grups de lletres poden ser donats pel joc o no, poden ser el mateix per totes les paraules, o diferents per algunes, poden agrupar-se les paraules segons les síl·labes que els hi manquen), 2) jocs de traduccions (Inclouen codis tipus el Morse, Braille, o codis numèrics o de lletres, que permetran una traducció d’un determinat text o paraula relacionada amb Bioquímica. Pot tenir un valor afegit el codi genètic), 3) laberints (Inclouen els unicursals o multicursals, que poden ser amb preguntes i respostes, o recollint lletres o síl·labes durant el camí), 4) salt del cavall (Per construir una frase a partir del moviment del salt del cavall), 5) jocs de relacions o de lògica (Inclouen la loteria japonesa amidokuji, les taules de lògica, o les relacions entre conjunts). Plantejarem alguns d’aquests jocs, i demanarem als alumnes que els valorin i així poder reconèixer quins són els jocs preferits per la majoria de l’alumnat.

# metadata.dc.description.sponsorship[].value
Grup de innovació docent implicat al projecte: GINDOC-UB180 (RIMDA). Projecte: 2024PMD-UB/008 (RIMDA)

# metadata.dc.rights[].value
cc by-nc-nd (c) Cascante, Marta et al., 2025

# metadata.dc.title[].value
Gamificació a l’assignatura de Bioquímica del grau de Química